stanford-oval/wikipedia huggingface dataset:
ארכאולוגיה ניסויית
דוגמאות

דוגמה טובה היא "החווה העתיקה של באטסר" (Butser Ancient Farm) שבמחוז המפשייר באנגליה שהיא העתק פעיל של חווה מתקופת הברזל שבה נערכים ניסויים ארוכי טווח בחקלאות, גידול בעלי חיים וייצור פרהיסטוריים כדי לבדוק השערות שהעלו ארכאולוגים. בדנמרק, מרכז הניסויים של ליירה (Sagnlandet Lejre) מבצע עבודות שאפתניות עוד יותר בנושאים מגוונים כמו קבורות מלאכותיות מתקופת הברונזה ותקופת הברזל, מדע פרהיסטורי וייצור כלי אבן בהיעדר צור.
דוגמאות אחרות כוללות:
מסע קון-טיקי (1947), רפסודת בלזה שנבנתה על פי רעיון של תור היירדאל, הפליגה מפרו לפולינזיה כדי להדגים אפשרות להחלפת תרבויות בין אמריקה הדרומית לאיים הפולינזיים.
ניסיונות להעביר גושי אבן גדולים כמו אלה ששימשו בסטונהנג' למרחקים קצרים תוך שימוש בלעדי בטכנולוגיה שהייתה זמינה באותה עת. האבנים המקוריות הועברו ככל הנראה מפמברוקשייר לאתר במישור סולסברי.
מאז שנות ה-70 של המאה ה-20 הבנייה המחודשת של בניינים מבולי עץ, הודיעה על הבנה של מבנים אנגלו-סקסוניים מוקדמים בווסט סטו (אנ') בסאפוק שבאנגליה. תוכנית מחקר ענפה זו באמצעות ניסויים וניסיונות נמשכת גם היום.
השחזור של חלק מחומת אדריאנוס בווינדולנדה (Vindolanda), בוצע בזמן מוגבל על ידי מתנדבים מקומיים.
טרירמות יווניות שוחזרו על ידי מלחים מיומנים מתוכניות ושרידים ארכאולוגיים ונבדקו בהצלחה בים.
הניסיונות לייצר פלדה שתואמת את כל המאפיינים של פלדת דמשק, שטכניקות הייצור המקוריות שלה אבדו במשך מאות השנים, כולל שחזורים של דינמיקת נוזלים חישובית על ידי אוניברסיטת אקסטר של כיבשני סרי לנקה בסמאנאלווה, נחשבו כמקורות הסבירים ביותר לפלדת דמשק.
וריאציות

סוגים אחרים של ארכאולוגיה ניסויית עשויים להיות כרוכים בהטמנת העתקים מודרניים של חפצים עתיקים למשך פרקי זמן שונים כדי לנתח את ההשפעות שלאחר ההטמנה עליהם. ארכאולוגים אחרים בנו עבודות עפר מודרניות ומדדו את השפעות שקיעת הטין בתעלות ובליה ושקיעה על הגדות כדי להבין טוב יותר כיצד היו נראים מונומנטים עתיקים. דוגמה אחת היא אוברטון דאון (Overton Down) באנגליה.
עבודת המסתתים בצור היא גם סוג של ארכאולוגיה ניסויית, ככל שנלמד רבות על סוגים רבים ושונים של כלי צור באמצעות הגישה המעשית של הכנתם בפועל. ארכאולוגים ניסויים ציידו קצבים, קשתים וחוטבי עצים מקצועיים מודרניים בהעתק של כלי צור כדי לשפוט עד כמה הם היו יעילים למשימות מסוימות. עקבות שחיקה של שימוש בכלי הצור המודרניים מושווים לעקבות דומים על חפצים ארכאולוגיים, מה שהופך לאפשרי את השערות ההסתברות לגבי סוג השימוש האפשרי. אבני יד הוכחו כיעילים במיוחד בחיתוך בשר מן החי מהעצם ובמפרקים.
תחום נוסף של ארכאולוגיה ניסויית מודגם על ידי מחקרי יכולות שיברור האבן של פרימטים שאינם אנושיים. הוכח כי הבונובו מסוגלים לייצר ליבות שעברו שינוי ואבנים משובררות הדומות מורפולוגית לתעשיות ליתיות מוקדמות במזרח אפריקה.
הערות שוליים

↑  Christopher Busuttil, Experimental Archaeology
↑  "Building the Impossible" – via www.imdb.com.
↑  "NOVA Online – Secrets of Lost Empires". www.pbs.org.
| --- | --- |
בקרת זהויות :  NLI: 987007540039605171  LCCN: sh2007007031  NKC: ph120108
הברות (פסל)

הברות תפן, 1988
"הברות" היא סדרת פסלים מופשטים שיצר הפסל הישראלי יחיאל שמי במהלך שנות ה-80 וה-90 של המאה ה-20. סדרת הפסלים, השייכת לתקופת יצירתו המאוחרת של שמי, מתאפיינת בשימוש במשטחי ברזל ועץ חשופים, בחיבורים בין יחידות שונות ובהדגשת אמצעי החיבור של היחידות השונות.
רקע

שם סדרת פסלי ה"הברות" מתייחסת אל "הברה" - יחידה פונולוגית לארגון הגאים במילים. שם זה מחדד את האופי המופשט של העבודות, העוסקות באופן היווצרותו של פסל בחלל ובמרכיבים היוצרים אותו. בטקסט משנת 1982 תיאר שמי את שם העבודות כמצביע על אופיין ה"חילוני" של יצירות אלו:
במחשבה על שם מכליל לעבודות (אם בכלל יש צורך בזה) נתקלתי בהגדרה - שם שנראה לי מתאים ונכון: "הברות". שם שאינו ספרותי, שאינו מתיימר לומר מה שאינו מיועד להגיד. "הברות", כמו בכתיבה, בדיבור.
הברות יוצרת מבנה, קצב - בעצם עושה שפה, והפיסול = האמנות הם שפה. לא מסר, לא סמל, לא פולחן.
פיסול חילוני במובן היות האדם חופשי ליצור, לבנות, לחיות בחירות, ללא כפייה, לעשות באמונה. באמונה שלדברים יש טעם ומשמעות, חילוני - במובן של פתוח לרעיון, להמצאה, משוחרר.
שמי הציג פסלים תחת שם זה בכמה תערוכות יחיד בשנות השמונים. חלק משמות התערוכות אף נשאו את שמה של הסדרה בעוד חלק מן העבודות נוצרו בגודל קטן יחסית, אחרות מעוצבות בקנה מידה מונומנטלי, ויועדו לתפקד כפיסול במרחב ציבורי.
מבחינה סגנונית הפסלים משקפים את סגנונו המאוחר של שמי, המבוסס על צורות גאומטריות והם משקפים את השפעת האמנות הקונסטרוקטיביסטית, לצד השפעות הפיסול המינימליסטי, של אמנים כגון ריצ'רד סרה. בשונה מעבודתו של סרה, הנמנעת מחיבור של משטחים, עבודתו של שמי מדגישה את החיבורים של היחידות השונות בעבודה, לרוב על ידי ברגים. בחלק מן הפסלים אף עשה שמי שימוש בקורות עץ הלחוצות בין לוחות ברזל.
על אף תקופת הזמן הנרחבת שבה נוצרו, ניתן לאתר בפסלים כמה טיפוסים או מוטיבים. פסלים שנוצרו סביב שנת 1984, לדוגמה, כמו למשל "הברות יד מרדכי" (1984), "הברות 9" (1984) ובמידה מסוימת גם "הברות חיפה" (1993), מבוססים על משטח ברזל אנכי. ב"הברות יד מרדכי", לדוגמה, יצר שמי מבנה מלבני מאורך, שנוצר מחיבור רצועות ברזל בברגים. מבנה זה מורם מן הקרקע על גבי עמודים, והוא מתאחד ומתפרק בהתאם לנקודת מבטו של הצופה.
בעבודות כמו "הברות 1" (1984), "הברות שלומי" (1985), "הברות גנוסר" (1986) או "הברות עץ וברזל" (1996), עושה שמי שימוש בזוגות של קורות עץ או ברזל, הנשענות זו על גבי זו. הקומפוזיציה הנוצרת בעבודות אלו היא אלכסונית ומדגישה את האפשרות של היחידות השונות להתפרק ולהיבנות מחדש.
חלק מן הפסלים זכו לתהודה ציבורית. בעיקר הפסל "הברות גנוסר", שבעקבות חנוכתו התפרסמו כתבות בעיתון "על המשמר" וידיעות אחרונות. המשורר אבות ישורון, שביקר בתערוכתו של שמי בגלריה גורדון בשנת 1985, כתב בעקבות תצוגת הפסל "הברות 5" את השיר "גְּדֹל הַמַּיִם" (1985). ואילו עמוס קינן, תיאר את הפסל "הברות תפן" כ"ביטוי החזק ביותר באמנות הישראלית לאידיאל הפיסולי"
הערות שוליים

↑  מצוטט בתוך: סגן כהן, מיכאל, יחיאל שמי, מוזיאון תל אביב לאמנות, תל אביב, 1997, עמ' 80.
↑  למשל: "הברות: פסלי קיר", גלריה בטי פארסונס, ניו יורק (1980), "הברות: פסלי ברזל", גלריה גורדון, תל אביב (1981), "הברות", גלריה גורדון, תל אביב (1985)
↑  ראו: מאור, חיים, "האלון של שמי", על המשמר, 3 באוקטובר 1986.
↑  ראו: סגן כהן, מיכאל, יחיאל שמי, מוזיאון תל אביב לאמנות, תל אביב, 1997, עמ' 72.
↑  ראו: קינן, עמוס, "יחיאל שמי - במוזיאון הפתוח תפן", משגב, דו שבועון, חיפה, 14 ביולי 1995.
↑  ראו: עם-עד, קרני, הושחת פסל של יחיאל שמי בשלומי, myney‏, 7 באפריל 2010
באטן

ערך זה עוסק במונח אסלאמי. אם התכוונתם למשמעות אחרת, ראו .
בַּאטִן (בערבית: باطن) הוא מושג אסלאמי, אשר משמעותו המילולית היא "פנימי", ומתורגם לעיתים גם כ"נסתר".
הבאטן הוא ההפך מהט'אהר, שמשמעותו "חיצוני" ולעיתים מתורגם גם כ"נגלה".
המוסלמים מאמינים שלכל אינדיבידואל יש עולם פנימי, אשר מקושר לעולם הנשמות הנסתר, והוא למעשה פנימיותו הרוחנית של האדם.
כך, לפי התפיסה האסלאמית, כאשר האלמנט הפנימי הנ"ל מטוהר באורו של אללה, האדם מתקדם בדרכו הרוחנית ומתפתח.
במשמעותו הרחבה יותר של המושג, הכוונה היא לא רק לעולמו הפנימי והנסתר של האדם, אלא בכלל לכל העולם הנסתר, כפי שתופסים אותו המוסלמים.
לעיתים קרובות, נקשר המושג הזה גם לכוונתו של המאמין בעת מעשיו ועת הפולחן: המעשה או הפולחן הם הצד החיצוני, בעוד שהכוונה היא הצד הפנימי, ושניהם מרכיבים ביחד את הפעולה.
בנוגע לקוראן, מתאר המושג הזה את משמעותו הנסתרת, הפילוסופית, המיסטית, בעוד שהט'אהר מתאר את המשמעות הנגלית והברורה.
הערות שוליים

↑  Intellectual traditions in Islam, London: I.B. Tauris in association with the Institute of Ismaili Studies, 2000
↑  Gleave, R. (Robert),, Islam and Literalism : Literal Meaning and Interpretation in Islamic Legal Theory., Edinburgh: Edinburgh University Press, 2012
↑  Ramadan, Tariq., In the footsteps of the prophet : lessons from the life of Muhammad, New York, NY: Oxford University Press, 2007
↑  Poetry and mysticism in Islam : the heritage of Rūmī, New York: Cambridge University Press, 1994
| אסלאם |
| --- | --- | --- |
| חמשת עמודי האסלאם | שהאדה (העדות) • אלצלאה (התפילה) • אלזכאה (הצדקה) • צום • אלחאג' (העלייה לרגל) | אללה, שמו של האל בדת האסלאם |
| פלגים עיקריים | אסלאם סוני • אסלאם שיעי | אללה, שמו של האל בדת האסלאם |
| אישים מרכזיים | מוחמד • ח'ליף ושושלות הח'ליפים • נביאי האסלאם • אימאם שיעי • מהדי • בני לווייתו של מוחמד • נשות מוחמד | אללה, שמו של האל בדת האסלאם |
| דמויות היסטוריות נוספות | פאטמה בת מוחמד • עבדאללה אבן א-זובייר • אבו להב | אללה, שמו של האל בדת האסלאם |
| קרבות בראשית האסלאם | קרב בדר • קרב אוחוד • קרב השוחה • קרב ח'ייבר | אללה, שמו של האל בדת האסלאם |
| אנשי דת (עולמא) | מאלכ אבן אנס • אל נעמאן בן ת'אבת אבו חניפה • אחמד אבן חנבל • מוחמד אבן אידריס א-שאפעי • אבן חג'ר אל-עסקלאני • אל-ע'זאלי | אללה, שמו של האל בדת האסלאם |
| ערים קדושות | מכה • אל-מדינה • ירושלים • נג'ף • כרבלא • כופה • כאט'מיה • משהד • סאמרא | אללה, שמו של האל בדת האסלאם |
| האתרים הקדושים ביותר | מסגד אל-חראם • מסגד הנביא • מסגד אל-אקצא | אללה, שמו של האל בדת האסלאם |
| חגים | הג'רה • לוח השנה המוסלמי • עיד אל-פיטר • עיד אל-אדחא • עשוראא • ארבעין • לילת אל-קאדר | אללה, שמו של האל בדת האסלאם |
| מבנים | מסגד • מינרט • מחראב • הכעבה • אדריכלות איסלאמית | אללה, שמו של האל בדת האסלאם |
| תפקידים דתיים | אייתולה • מרג'ע • אימאם • מולא • קאדי • מופתי • מואזין |  |
| טקסטים וחוקים | קוראן • חדית' • אסנאד • מתן • תפסיר • סונה • פיקה • פתווה • שריעה |  |
| אסכולות השריעה | חנפית • חנבלית • ג'עפרית • מאלכית • שאפעית |  |
| אסכולות הכלאם | אשעריה • ג'בריה • מאתורידי • מורג'יאה • מֻעתזילה |  |
| פלגים שיעים | את'נא עשריה • אסמאעיליה • זיידים |  |
| פלגי הח'וארג' | צאפריים • אזארקה • איבאדיה |  |
| תנועות | סופיות • והאביה • סלפיה • אסלאמיזם • אסלאם ליברלי |  |
| פלגים אחרים | אומת האסלאם • חמשת האחוזים • המסורים • אחמדים • זקרי • עלווים |  |
| אמונות קשורות | באביזם • בהאאים • יזידים • סיקיזם |  |
פורטל אסלאם • מונחים בסיסיים • כל הערכים
| --- | --- |
בקרת זהויות :  TDVİA: batin-ilmi 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
ארקדי זיידס

| --- | --- |
אין תמונה חופשית
 לידה:  1979 (בן 45 בערך) בלארוס 
 מדינה:  ישראל 
 פרסים והוקרה:  פרס רוזנבלום לאמנויות הבמה 
 https://arkadizaides.com
 
ארקדי זיידס (נולד ב-1979) הוא רקדן וכוריאוגרף ישראלי.
ביוגרפיה

זיידס נולד בבלארוס (אז חלק מברית המועצות) ב-1979. עלה לישראל ב-1990.
בשנת 1999, עם סיום לימודי אמנות ומחול בבית הספר האזורי משגב, הצטרף לקבוצת מחול נעה דר ולאנסמבל בת שבע.
משנת 2004 עובד ככוריאוגרף עצמאי. יצירותיו הוצגו בפסטיבלים בישראל, שווייץ, איטליה, צ'כיה, הולנד, הודו, הונגריה, פולין, ספרד, שוודיה, רומניה, גרמניה, סין, טיוואן, יפן ועוד.
לזיידס תואר שני בכוריאוגרפיה מבית הספר לתיאטרון ואמנויות באמסטרדם.
ביוני 2015, משרד התרבות החליט להסיר את חסותו מהמופע שיצר, "ארכיון", הכולל סרטונים של פעילי בצלם. המופע עלה  בתיאטרון תמונע. שרת התרבות והספורט מירי רגב התבטאה כבר בטרם מינויה נגד המופע, שעלה לראשונה ב-2014 בפסטיבל אביניון בטולוז ובפריז, ועורר סערה בקרב חוגי הימין.
מאז שנת 2017 זיידס מתגורר בצרפת.
יצירות

2005 - "סולו סיינטו" (עם שירה מיאסניק)
2006 - "אדמדם" (עם שרון צוקרמן)
2008 -  "סולו קולורס" (עם איתי וייזר)
2009 - "שקט".
2009 - "לפגוש את בריאן ווש" (בשיתוף איתי וייזר)
2011- "ריקוד ופסל" מופע של ענת שמגר בו היה שותף
2012 - "מחקר-ארץ" (בשיתוף ענת צדרבאום)
2014 - "ארכיון"
2014 - A Response to Dig Deep במסגרת פסטיבל "הרמת מסך"
פרסים

פרס לאמן צעיר של משרד התרבות ליוצרים ולמבצעים בתחום המחול לשנת 2008
פרס משרד התרבות לאמן צעיר לשנת 2009
פרס משרד התרבות לאמן צעיר לשנת 2011
פרס רוזנבלום לאמנויות הבמה לשנת 2010
פרס לנדאו לאמנויות הבמה לשנת 2012
הפרס ע"ש אמיל זולא לזכויות אדם בתחום אמנויות הבמה (2013)
פרס היצירה של משרד התרבות ליוצרים ולמבצעים בתחום המחול לשנת 2014.
הערות שוליים

↑  גלעד רייך, ‏אין כמו בבית, באתר גלובס, 6 בדצמבר 2004
↑  אלעד סמורזיק, יצירתו של הכוריאוגרף ארקדי זיידס "שקט" תוצג בגרמניה, צרפת ויוון, באתר הארץ, 20 בספטמבר 2010
↑  גיל נוה, בגלל שילוב סרטוני בצלם: משרד התרבות הסיר חסותו ממופע מחול, באתר הארץ, 2 ביוני 2015
↑   גילי איזיקוביץ, יצירת המחול שעוררה סערה בקרב חוגי הימין, באתר הארץ, 8 בינואר 2015
1 2  חגית פלג-רותם, ‏אדם בעצמו, באתר גלובס, 4 בפברואר 2010
↑  גלעד רייך, ‏איזו מאמי, באתר גלובס, 20 בנובמבר 2006
↑  אייל מלובן, עכבר העיר תל אביב, שקט: ארקדי זיידס עושה מחול של דו קיום, באתר הארץ, 30 בדצמבר 2009
↑  ביקורות:
רוני דורי, תצלומים: דניאל צ'צ'יק, איך שוטפים מוח?, באתר הארץ, 6 בנובמבר 2008
שלי קלינג, ‏בריאן לא כוכב עליון / ביקורת מופע המחול של הכוריאוגרף הצעיר ארקדי זיידס, באתר גלובס, 26 בינואר 2009
↑  רות אשל, ענת שמגר וארקדי זיידס מעלים מופע מרגש בפשטותו, באתר הארץ, 5 באפריל 2011
↑  ביקורות:
אייל מלובן, עכבר העיר, ארקדי זיידס: "הקונפליקט נמצא בתוך כל אחד", באתר הארץ, 25 במרץ 2013
רות אשל, ביקורת מופע: מחול מתוח ובועט ב"מחקר-ארץ", באתר הארץ, 3 באוגוסט 2012
טל אימגור, עכבר העיר, המלצות במה לשבוע: ארקדי זיידס במסע מחקר, באתר הארץ, 24 ביוני 2012
חגית פלג-רותם, ‏הכוריאוגרף ארקדי זיידס חוקר את הארץ במופע מורכב ומרגש, באתר גלובס, 30 באוקטובר 2012
↑  חגית פלג רותם, ‏מחול טעון: ארקדי זיידס רוקד לפי תמונות מארכיון "בצלם", באתר גלובס, 28 באוגוסט 2014
↑  רות אשל, בין הגוף לבין הקול, באתר הארץ, 23 בנובמבר 2014
↑  רוני דורי, פרס מפעל חיים למחול לנאוה צוקרמן, באתר הארץ, 7 בינואר 2009
↑  טל לוין, עכבר העיר, מיהם הזוכים בפרס שרת התרבות למחול?, באתר הארץ, 20 בינואר 2010
↑  אבנר שפירא, פרופ' רות עמוסי תקבל את פרס לנדאו במדעי הרוח, באתר הארץ, 1 בינואר 2013
↑  מיה סלע, הכוריאוגרף ארקדי זיידס זכה בפרס אמיל זולא לזכויות אדם, באתר הארץ, 12 ביוני 2013
↑  שיר חכם, להקת "ורטיגו" והכוריאוגרף ארקדי זיידס בין זוכי פרסי שרת התרבות למחול, באתר הארץ, 23 בדצמבר 2013
| --- | --- |
בקרת זהויות :  NLI: 987011218697805171  VIAF: 2080167265486572610002   WorldCat (עם VIAF): 2080167265486572610002
הבחירות לנשיאות ישראל (1968)

הבחירות השביעיות לנשיאות ישראל נערכו בכנסת ב-26 במרץ 1968, בעקבות סיום תקופת כהונתו הראשונה בת חמש השנים של זלמן שזר.
שזר התמודד שוב על הכהונה, ונגדו לא התייצב כל מועמד נוסף. לפיכך, ניתנה לחברי הכנסת האפשרות להצביע בעד בחירתו, או נגדה.
תוצאות הבחירות

שזר נבחר ללא מתנגדים, והושבע לכהונתו השנייה.
| המועמד | מפלגה | מפלגה | קולות |
| --- | --- | --- | --- |
| זלמן שזר |  | העבודה | 86 |
| נגד | נגד | נגד | 0 |
| פתק לבן | פתק לבן | פתק לבן | 24 |
| פתקים פסולים | פתקים פסולים | פתקים פסולים | 0 |
| לא הצביעו | לא הצביעו | לא הצביעו | 10 |
| סה"כ | סה"כ | סה"כ | 120 |
ארסו שאשמה

ארסו שאשמה (בטורקית: Ersu Şaşma; נולד ב-30 בספטמבר 1999) הוא אתלט טורקי, זוכה מדליית ארד באליפות אירופה (רומא 2024) בקפיצה במוט.
ביוגרפיה

שאשמה נולד במרסין שבטורקיה.
ביוגרפיה > 2021

באליפות אירופה באולם שנערכה בטורון שבפולין במרץ סיים במקום חמישי בקפיצה במוט בתוצאה של 5.70 מטר.
ביוגרפיה > 2021 > מדליית ארד באליפות אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקפיצה במוט בתוצאה של 5.60 מטר.
באולימפיאדת טוקיו שנערכה ביולי-אוגוסט סיים במקום עשירי בקפיצה במוט בתוצאה של 5.70 מטר.
ביוגרפיה > 2022 > אלוף משחקי הים התיכון

במשחקי הים התיכון שנערכו באוראן שבאלג'יריה ביוני-יולי זכה במדליית זהב בקפיצה במוט בשיא אליפות חדש של 5.75 מטר.
באליפות העולם שנערכה ביוג'ין שבאורגון, ארצות הברית, ביולי, סיים במקום שמיני בקפיצה במוט בשיא טורקיה חדש של 5.80 מטר.
באליפות אירופה שנערכה במינכן שבגרמניה באוגוסט סיים במקום 19 בקפיצה במוט בתוצאה של 5.50 מטר.
ביוגרפיה > 2023

באליפות אירופה באולם שנערכה באיסטנבול שבטורקיה במרץ סיים במקום 11 בקפיצה במוט בתוצאה של 5.55 מטר.
באליפות העולם שנערכה בבודפשט שבהונגריה באוגוסט סיים במקום 12 בקפיצה במוט בתוצאה של 5.55 מטר.
ביוגרפיה > 2024

באליפות העולם באולם שנערכה בגלאזגו שבממלכה המאוחדת במרץ סיים במקום עשירי בקפיצה במוט בתוצאה של 5.50 מטר.
ביוגרפיה > 2024 > מדליית ארד באליפות אירופה

באליפות אירופה שנערכה ברומא שבאיטליה ביוני זכה במדליית ארד בקפיצה במוט בתוצאה של 5.82 מטר, יחד עם אולג צרניקל, ואחרי ארמנד דופלנטיס משוודיה (6.10 מטר) ועמנואל קראליס מיוון (5.87 מטר).
שיאים אישיים > אצטדיון

קפיצה במוט: 5.90 מטר (2023), שיא טורקיה
שיאים אישיים > אולם

קפיצה במוט: 5.80 מטר (2022), שיא טורקיה
דיסקוגרפיה של אווה מקס

| דיסקוגרפיה של אווה מקס |
| --- | --- |
 
 אלבומי אולפן ↙:  1
 מיני-אלבומים ↙:  2
 סינגלים ↙:  27
 וידאו קליפים ↙:  24
 סינגלים שיווקיים ↙:  11
הזמרת האמריקאית אווה מקס הוציאה לאור אלבום אולפן, שני מיני-אלבומים, 27 סינגלים, מתוכם 6 כאמנית אורחת, 9 סינגלים שיווקיים ו-24 וידאו קליפים. בשנת 2008 מקס הוציאה לאור מיני אלבום בהוצאה עצמאית בפרופיל המייספייס שלה בשם Amanda Kay. היא הוציאה את השיר "Take Away the Pain" תחת שם הבמה אווה בשנת 2013 שהופק מאוחר יותר, בשנת 2015 על ידי הצמד פרוג'קט 46.
היא חתמה על חוזה הקלטות עם חברת אטלנטיק רקורדס בשנת 2016 והוציאה את הסינגל השיווקי "My Way" באפריל 2018 ושיתפה פעולה עם הראפר גאשי בשיר "Slippin'". סינגל הבכורה שלה, "Sweet but Psycho" יצא לאור באוגוסט 2018 והיה ללהיט הפריצה שלה. מאוחר יותר הוציה את אלבום הבכורה שלה Heaven & Hell בספטמבר 2020.
אלבומי אולפן

| שם | פרטים | מיקומי שיא> ארצות הברית  | מיקומי שיא> אוסטריה  | מיקומי שיא> אוסטרליה  | מיקומי שיא> בריטניה  | מיקומי שיא> גרמניה  | מיקומי שיא> הולנד  | מיקומי שיא> נורווגיה  | מיקומי שיא> צרפת  | מיקומי שיא> שוודיה  | מיקומי שיא> שווייץ  | תארים |
| --- | --- | --- | --- | --- | --- | --- | --- | --- | --- | --- | --- | --- |
| Heaven & Hell |  יצא לאור: 18 בספטמבר 2020  חברת תקליטים: אטלנטיק  פורמטים: תקליטור, אריך-נגן, קלטת שמע, הורדה, סטרימינג | 27 | 6 | 7 | 2 | 7 | 6 | 2 | 14 | 7 | 5 |  נורווגיה: פלטינה x7  ברזיל: פלטינה  קנדה: פלטינה  פולין: פלטינה  דנמרק: זהב  ארגנטינה: זהב   צרפת: זהב  ארצות הברית: זהב  אוסטריה: זהב  בריטניה: כסף |
| Diamonds & Dancefloors |  יצא לאור: 27 בינואר 2023  חברת תקליטים: אטלנטיק  פורמטים: תקליטור, אריך-נגן, קלטת שמע, הורדה, סטרימינג | 34 | 6 | 31 | 11 | 8 | 21 | 28 | 14 | 54 | 8 | — |
מיני אלבומים

| שם | פרטים |
| --- | --- |
Amanda Kay:  יצא לאור: 2008  חברת תקליטים: דני היטס  פורמט: הורדה
A Sweet but Psycho Halloween:  יצא לאור: 27 באוקטובר 2022  חברת תקליטים: וורנר מיוזיק גרופ  פורמט: הורדה
סינגלים > שיתופי פעולה

| שם | שנה | מיקומי שיא> ארצות  הברית  פופ  | מיקומי שיא> ניו  זילנד  הוט  | מיקומי שיא> בריטניה  | מיקומי שיא> שוודיה  היט  | מיקומי שיא> עולמי ללא  ארצות הברית  | תארים | אלבום |
| --- | --- | --- | --- | --- | --- | --- | --- | --- |
| "Clap Your Hands" (לה יות' בהשתתפות אווה מקס) | 2017 | — | — | — | — | מצעד לא קיים | טרם ניתן תואר | סינגל ללא אלבום |
| "Into Your Arms" (ויט לורי בהשתתפות אווה מקס) | 2018 | — | — | — | — | מצעד לא קיים |  נורווגיה: זהב | סינגל ללא אלבום |
| "Make Up" (וייס וג'ייסון דירולו בהשתתפות אווה מקס) | 2018 | — | 40 | — | — | מצעד לא קיים | טרם ניתן תואר | סינגל ללא אלבום |
| "Slow Dance" (איי ג'יי מיטשל בהשתתפות אווה מקס) | 2019 | 28 | — | — | — | מצעד לא קיים |  ארצות הברית: זהב | Slow Dance ו-Skyview |
| "Stop Crying Your Heart Out" (עם אמנים שונים) | 2020 | — | — | 7 | — | 114 | טרם ניתן תואר | סינגל ללא אלבום |
| "Sad Boy" (עם ג'ונאס בלו, R3hab וקיילי קנטרל) | 2021 | — | — | — | 3 | — | טרם ניתן תואר | סינגל ללא אלבום |
"—" מציין שיר שלא נכנס למצעד או לא יצא במדינה.
סינגלים > סינגלים שיווקיים

| שם | שנה | מיקומי שיא> ניו  זילנד  הוט  | מיקומי שיא> צ'כיה  | מיקומי שיא> רומניה  | תארים | אלבום |
| --- | --- | --- | --- | --- | --- | --- |
| "Take Away the Pain" (בתור אווה) | 2013 | — | — | — | טרם ניתן תואר | סינגל ללא אלבום |
| "Anyone but You" (בתור אווה) | 2016 | — | — | — | טרם ניתן תואר | סינגל ללא אלבום |
| "My Way" | 2018 | — | — | 38 | טרם ניתן תואר | סינגל ללא אלבום |
| "Slippin" (בהשתתפות גאשי) | 2018 | — | — | — | טרם ניתן תואר | סינגל ללא אלבום |
| "Not Your Barbie Girl" | 2018 | — | — | — |  פולין: זהב | Heaven & Hell |
| "Blood, Sweat & Tears" | 2019 | — | 60 | — | טרם ניתן תואר | סינגל ללא אלבום |
| "Freaking Me Out" | 2019 | 29 | — | — | טרם ניתן תואר | סינגל ללא אלבום |
| "On Somebody" | 2019 | 35 | — | — | טרם ניתן תואר | סינגל ללא אלבום |
"—" מציין שיר שלא נכנס למצעד או לא יצא במדינה.
כניסות נוספות למצעדים

| שם | שנה | מיקומי שיא> ארצות הברית דיגיטלי. | מיקומי שיא> ארצות הברית קאנטרי | מיקומי שיא> ניו  זילנד  הוט  | מיקומי שיא> קנדה | תארים | אלבום |
| --- | --- | --- | --- | --- | --- | --- | --- |
| "On Me" (תומאס רט וקיין בראון בהשתתפות אווה מקס) | 2020 | 50 | 18 | — | 91 |  ארצות הברית: זהב | Scoob! The Album |
| "Naked" | 2020 | — | — | 38 | — | טרם ניתן תואר | Heaven & Hell |
"—" מציין כי השיר לא נכנס למצעד.
הופעות באלבומים

| שם | שנה | אמנים אחרים | אלבום |
| --- | --- | --- | --- |
| "Take Away the Pain" (בתור אווה קוסי) | 2015 | פרוג'קט 46(אנ') | Beautiful |
| "Let It Be Me" | 2018 | דייוויד גטה | 7 |
וידאו קליפים

| שם | שנה | אמנים אחרים | מס' צפיות (במיליונים, נכון לינואר 2023) | מקור |
| --- | --- | --- | --- | --- |
| "My Way" | 2018 | — | לא עלה באופן רשמי |  |
| "Sweet but Psycho" | 2018 | — | 833 |  |
| "So Am I" | 2019 | — | 250 |  |
| "Torn" | 2019 | — | 99 |  |
| "Freaking Me Out" | 2019 | — | 21 |  |
| "Tabú" | 2019 | פבלו אלבורן | 49 |  |
| "Alone, Pt. II" | 2019 | אלן ווקר | 294 |  |
| "Kings & Queens" | 2020 | — | 306 |  |
| "Who's Laughing Now" | 2020 | — | 147 |  |
| "Naked" | 2020 | — | 14 |  |
| "OMG What's Happening" | 2020 | — | 29 |  |
| "My Head & My Heart" | 2021 | — | 126 |  |
| "EveryTime I Cry" | 2021 | — | 28 |  |
| "The Motto" | 2021 | טייסטו | 122 |  |
| "The Motto, Part II" | 2022 | טייסטו | 18 |  |
| "Maybe You're the Problem" | 2022 | — | 27 |  |
| "Million Dollar Baby" | 2022 | — | 26 |  |
| "Christmas Without You" | 2022 | — | 1.8 |  |
| "Dancing's Done" (Visualizer) | 2022 | — | 1.5 |  |
שיתופי פעולה
| "Clap Your Hands" | 2017 | לה יות' | 3.3 |  |
| "Into Your Arms" | 2018 | ויל לואורי | 39 |  |
| "Make Up" | 2018 | וייס וג'ייסון דירולו | 7.2 |  |
| "Slow Dance" | 2019 | אייג'יי מיטשל | 13 |  |
| "On Me" | 2020 | תומאס רט וקיין בראון | 10 |  |
| "Stop Crying Your Heart Out" | 2020 | אמנים שונים | 3 |  |
ביאורים

↑  "So Am I" לא נכנס למצעד הבילבורד הוט 100, אבל הגיע למקום ה-5 במצעד שירי הקלאב.
↑  "Tabú" לא נכנס למצעד הבילבורד הוט 100, אבל הגיע למקום ה-21 במצעד האיירפליי לטיני.
↑  "Alone, Pt. II" לא נכנס למצעד הבילבורד הוט 100, אבל הגיע למקום ה-11 במצעד שירי הדאנס/אלקטרוני.
↑  "OMG What's Happening" לא נכנס למצעד הבילבורד הוט 100, אבל הגיע למקום ה-39 במצעד השירים הדיגיטליים.
↑  "Christmas Without You" לא נכנס למצעד הבילבורד הוט 100, אבל הגיע למקום ה-16 במצעדה שירים העכשוויים למבוגרים.
↑  "The Motto" לא נכנס למצעד הבילבורד הוט 100, אבל הגיע למקום ה-17 במצעד השירים מתחת להוט 100.
↑  "Maybe You're the Problem" לא נכנס למצעד הבילבורד הוט 100, אבל הגיע למקום ה-22 במצעד 40 השירים למבוגרים, ולמקום ה-26 במצעד 40 שירי המיינסטרים.
↑  "Million Dollar Baby" לא נכנס למצעד הבילבורד הוט 100, אבל הגיע למקום ה-40 במצעד 40 השירים למבוגרים, ולמקום ה-40 במצעד 40 שירי המיינסטרים.
↑  "Ghost" הגיע למקום ה-12 במצעד שירי הדאנס/אלקטרוני.
↑  "Car Keys (Ayla)" הגיע למקום ה-26 במצעד שירי הדאנס/אלקטרוני.
↑  "Car Keys (Ayla)" הגיע למקום ה-91 במצעד הסינגלים הדיגיטליים הבריטי ולמקום ה-95 במצעד המכירות הבריטי.
↑  "Car Keys (Ayla)" הגיע למקום ה-30 במצעד האיירפליי הגרמני, ולמקום ה-30 במצעד ההורדות הגרמני.
↑  "Choose Your Fighter" הגיע למקום השביעי במצעד שירי הדאנס/אלקטרוני.
↑  "Choose Your Fighter" הגיע למקום ה-64 במצעד האיירפליי הגרמני, ולמקום ה-63 במצעד ההורדות הגרמני.
↑  "Choose Your Fighter" הגיע למקום ה-16 במצעד ה-Tipparade.
דני פישמן

| --- | --- |
אין תמונה חופשית
 לידה:  9 בינואר 1945 דרום אפריקה 
 פטירה:  13 באפריל 2011 (בגיל 66) 
 
דניאל דייוויד פישמן (אנגלית: Daniel David Fiszman; ‏ 9 בינואר 1945 - 13 באפריל 2011) היה סוחר יהלומים ודירקטור במועדון הכדורגל ארסנל.
ביוגרפיה

פישמן היה בנם של זוג בלגים שברחו מפני הנאצים במהלך מלחמת העולם השנייה. את הונו הוא עשה בתעשיית היהלומים. פישמן היה הבעלים של קבוצת סטאר דיאמונדס שבסיסה בלונדון, שוויה הוא כשמונים מיליון לירות שטרלינג והיא סוחרת בעיקר ביהלומים גולמיים. חברת היהלומים מחזיקה גם ב-16% מהמניות של חברת אביקרסט שלקוחותיה הגדולים ביותר הם חברת ארגוס וחברת אסדה.
השווי של החזקותיו האחרות של פישמן היה כ-236 מיליון לירות שטרלינג. הוא נמצא במקום ה-348 ברשימת העשירים של הסאנדיי טיימס. הדירוגים הקודמים שלו היו 207 (2004), 305 (2005), 273 (2006) ו-351 (2007).
פישמן היה גם דירקטור לא-ביצועי והשני ברשימת בעלי המניות במועדון הכדורגל ארסנל. הוא החזיק בבעלותו 15,000 מניות המהוות 24.11% מכלל מניות ארסנל, ועד ל-27 בספטמבר 2007 הוא החזיק בבעלותו את מספר המניות הגדול ביותר. ב-28 בפברואר 2008 רכשה חברת רד אנד וייט החזקות מספר מניות שהובילו אותה למקום הראשון ברשימה. חלק מהמניות של פישמן נרכשו מהדירקטור דייוויד דין, כולל 2,840 מניות ב-1999. פישמן היה ממובילי פרויקט הבנייה של אצטדיון אשברטון גרוב, הידוע מאז כאצטדיון האמירויות בעקבות החסות של חברת אמירטס.
על מנת שגורם כלשהו יוכל לשלוט בארסנל הוא ייאלץ לרכוש את חלקו של פישמן. אולם, פישמן הכחיש בעבר כי בכוונתו למכור את מניותיו. במרץ 2007 הוא מכר לתשלובת הספורט של סטן קרונק 659 מניות, תמורת 3.9 מיליון לירות שטרלינג. למכירה זו הייתה משמעות רבה כיוון שהיא הפחיתה את חלקו בארסנל לפחות מ-25%, וכתוצאה מכך הוא איבד את זכות הווטו על שינויים עתידיים במעמד חברת הניהול של ארסנל. ב-23 ביולי 2007 פישמן הצהיר כי החלטתו שלא למכור את מניותיו עומדת בעינה.
הוא התגורר בסמוך לז'נבה שבשווייץ.
הערות שוליים

↑  DIB אונליין
↑  מידע באתר הטיימס אונליין
↑  כתבה בסקיי ספורטס
↑  הצהרת פלוס מרקט